OpenLLM-France/wikimedia huggingface dataset:
# Halberstadt

Halberstadt és una vila d'Alemanya situada a l'estat de Saxònia-Anhalt i és la capital del districte de Harz. Es trona a una altitud de 119 m. En el cens de l'any 2012 tenia 40.526 habitants.
Aquesta vila va resultar molt danyada durant la Segona Guerra Mundial però conserva molts edificis històrics importants i gran part del seu nucli antic. Llocs notables a Halberstadt són la Liebfrauenkirche i la Catedral de Sant Esteve que van ser construïdes al segle xii i XIII respectivament. Halberstadt és la seu documentada del primer orgue de tubs permanent (1361). La Catedral de Sant Esteve conserva el seu tresor medieval.
Germania Halberstadt és el club de futbol que juga a Halberstadt.

## Història

Halberstadt va ser establerta com a seu epicopal el 814 i va ser un lloc de comerç concorregut durant els segles xiii i xiv. D'acord amb la Pau de Westphalia (168) el bisbat va ser secularitzat i va esdevenir el Principat d'Halberstadt dins la Prússia Brandenburg.

## Cultura jueva

Al segle xvii, Halberstadt tenia una de les comunitats jueves més importants de l'Europa Central i eren jueus aproximadament un de cada dotze habitants de la ciutat, el més notable dels jueus va ser Berend Lehmann que va organitzar una gran sinagoga el 1712.
L'any 1938, després de la Kristallnacht, la majoria dels edificis de jueus van ser derribats.

## Alguns residents

* Caspar Abel - teòleg, historiador i poeta
* Albert de Saxònia (filòsof)- bisbe de Halberstadt entre 1366-1399
* Johann Christian Josef Abs - professor
* Martin Bormann - secretari privat d'Adolf Hitler
* Lily Braun - escriptora feminista
* Wibke Bruhns - periodista i escriptor
* Gottfried August Bürger - poeta
* Johann Augustus Eberhard - teòleg i filòsof
* Johann Wilhelm Ludwig Gleim - poeta
* Adalbert of Hamburg - Arquebisbe d'Hamburg-Bremen
* Ferdinand Heine - ornitòleg
* Azriel Hildesheimer - rabí
* Gustav Eduard von Hindersin - general
* Johann Georg Jacobi - poeta
* Israel Jacobson - filantrop jueu
* Alexander Kluge - director de cinema
* Issachar Berend Lehmann - banquer
* Paul Laurentius - teòleg
* George Müller - cristià evangelista i administrador d'orfanat
* Adolf Reubke - constructor d'orgues
* Jürgen Sparwasser - futbolista
* Adolf Stoecker - teòleg i polític
* Helmut Weidling - general
* Walter Wislicenus - astrònom

## Fills il·lustres

* Friedrich Voss (1930-1970,?), compositor i pianista.

## Agermananments

Halberstadt està agermanada amb:
* Banská Bystrica, Eslovàquia
* Wolfsburg, Alemanya
* Náchod, Txèquia
* Villars, Loire, França

## Enllaços externs

* Moses Mendelssohn Akademie
* Official Webpage
# Point Clear (Alabama)

Point Clear és una concentració de població designada pel cens dels Estats Units a l'estat d'Alabama. Segons el cens del 2000 tenia 1.876 habitants.

## Demografia

Segons el cens del 2000, Point Clear tenia 1.876 habitants, 741 habitatges, i 546 famílies La densitat de població era de 127,7 habitants/km².
Dels 741 habitatges en un 27,5% hi vivien nens de menys de 18 anys, en un 54,7% hi vivien parelles casades, en un 15,2% dones solteres, i en un 26,2% no eren unitats familiars. En el 23,8% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 2,98.
Per edats la població es repartia de la següent manera: un 23,8% tenia menys de 18 anys, un 6,6% entre 18 i 24, un 24,1% entre 25 i 44, un 28,1% de 45 a 60 i un 17,3% 65 anys o més.
L'edat mediana era de 43 anys. Per cada 100 dones hi havia 94,8 homes. Per cada 100 dones de 18 o més anys hi havia 90,8 homes.
La renda mediana per habitatge era de 37.305 $ i la renda mediana per família de 45.729 $. Els homes tenien una renda mediana de 39.844 $ mentre que les dones 14.556 $. La renda per capita de la població era de 26.271 $. Aproximadament el 16,1% de les famílies i el 18,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Point Clear». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 juliol 2010].
* ↑ «Geographic Comparison Table- Point Clear». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Miloš Milutinović

Miloš Milutinović (en serbi: Милош Милутиновић; 5 de febrer de 1933 - 28 de gener de 2003) fou un futbolista serbi de la dècada de 1950 i entrenador.
Fou 33 cops internacional amb la selecció iugoslava amb la que participà en els Mundials de 1954 i 1958.
Pel que fa a clubs, defensà els colors de FK Bor, FK Partizan, OFK Beograd, FC Bayern Múnic, RCF Paris, i Stade Français Paris.
Un cop retirat fou un destacat entrenador. Era germà del també futbolista i entrenador Bora Milutinović, i del futbolista Milorad Milutinović.

## Referències

* ↑ Obituari a theguardian.com
* ↑ Profile at Serbian federation site
* ↑ «Official site FK Partizan». Arxivat de l'original el 2013-08-01. [Consulta: 9 octubre 2018].
* ↑ Miloš Milutinović a National-Football-Teams.com (anglès)
# Mola Extremera

La Mola Extremera és una muntanya de 1.002 metres que es troba al municipi de Mas de Barberans, a la comarca del Montsià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Montsaugeon

Montsaugeon és un municipi francès situat al departament de l'Alt Marne i a la regió del Gran Est. L'any 2007 tenia 68 habitants.

## Demografia
### Població

El 2007 la població de fet de Montsaugeon era de 68 persones. Hi havia 36 famílies de les quals 12 eren unipersonals (8 homes vivint sols i 4 dones vivint soles), 8 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 56 habitatges, 32 eren l'habitatge principal de la família, 17 eren segones residències i 7 estaven desocupats. 54 eren cases i 2 eren apartaments. Dels 32 habitatges principals, 18 estaven ocupats pels seus propietaris, 12 estaven llogats i ocupats pels llogaters i 2 estaven cedits a títol gratuït; 4 tenien dues cambres, 2 en tenien tres, 8 en tenien quatre i 18 en tenien cinc o més. 23 habitatges disposaven pel capbaix d'una plaça de pàrquing. A 15 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Montsaugeon el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 8 | 50 a 54 | 0 |
| 0 | 45 a 49 | 4 |
| 0 | 40 a 44 | 8 |
| 4 | 35 a 39 | 0 |
| 4 | 30 a 34 | 0 |
| 4 | 25 a 29 | 4 |
| 4 | 20 a 24 | 4 |
| 0 | 15 a 19 | 0 |
| 4 | 10 a 14 | 4 |
| 0 | 5 a 9 | 8 |
| 4 | 0 a 4 | 0 |

## Economia

El 2007 la població en edat de treballar era de 53 persones, 36 eren actives i 17 eren inactives. De les 36 persones actives 33 estaven ocupades (22 homes i 11 dones) i 3 estaven aturades (1 home i 2 dones). De les 17 persones inactives 6 estaven jubilades, 6 estaven estudiant i 5 estaven classificades com a «altres inactius».

### Activitats econòmiques

Dels 6 establiments que hi havia el 2007, 2 eren d'empreses de fabricació d'altres productes industrials, 1 d'una empresa de comerç i reparació d'automòbils, 1 d'una empresa d'hostatgeria i restauració, 1 d'una empresa immobiliària i 1 d'una empresa de serveis.
L'any 2000 a Montsaugeon hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Montsaugeon a l'INSEE.
* Évolution et structure de la population Fitxa amb el detall de dades de Montsaugeon a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Musaranya elefant de peus foscos

La musaranya elefant de peus foscos (Elephantulus fuscipes) es troba a la República Democràtica del Congo, el Sudan i Uganda.

## Referències

* Fordham et al. (2006). Elephantulus fuscipes. Llista Vermella de la UICN, Unió Internacional per a la Conservació de la Natura, 2006. Consultat el 18 desembre 2007 (en anglès).
# Musaranya elefant del Transvaal

La musaranya elefant del Transvaal (Elephantulus myurus) es troba a Botswana, Moçambic, Sud-àfrica i Zimbàbue.

## Referències

* Fordham et al. (2006). Musaranya elefant del Transvaal. Llista Vermella de la UICN, Unió Internacional per a la Conservació de la Natura, 2006. Consultat el 18 desembre 2007 (en anglès).
# Musaranya elefant de cua peluda

La musaranya elefant de cua peluda (Elephantulus pilicaudus) és una espècie de musaranya elefant del gènere Elephantulus. És endèmica de Sud-àfrica, on viu a altituds de més de 1.300 msnm. El seu hàbitat natural són les zones rocoses. No se sap gaire cosa del seu estil de vida. La primera descripció d'Elephantulus pilicaudus es feu l'any 2008. Se'n coneix un total de 17 exemplars.

## Referències

* ↑ Smit-Robinson, H.; Rathbun, G. Elephantulus pilicaudus. UICN 2008. Llista Vermella d'espècies amenaçades de la UICN, edició 2008, consultada el 10 novembre 2015.
# Mrs. Brown

Mrs. Brown (títol original: Mrs Brown) és una pel·lícula dirigida per John Madden el 1997, coproduïda entre el Regne Unit, Irlanda i Estats Units. Ha estat doblada al català.

## Argument

La pel·lícula narra l'amistat que neix entre la reina Victòria i el seu palafrener escocès John Brown.
Profundament afectada per la mort del seu marit, el príncep Albert, la reina porta el dol, evita les aparicions públiques i es desinteressa de la vida política. El seu secretari particular, el seu metge i les seves dames de companyia la cuiden, però no aconsegueixen treure-la del seu aïllament. El secretari fa venir al Castell de Windsor el palafrener John Brown. De sobte, la reina Victòria se sent atreta per John Brown. Per la seva banda, el servidor és sensible a l'amistat que li mostra la reina. Fan llavors llargs passeigs a cavall sobre el Balmoral, on s'ha traslladat la cort. De mica en mica, la influència que ell té sobre ella fa néixer rumors, fins al punt que l'anomenen "Mrs. Brown".

## Repartiment

* Judi Dench: reina Victòria
* Billy Connolly: John Brown
* Geoffrey Palmer: Henry Ponsonby
* Antony Sher: Primer Ministre Benjamin Disraeli
* Gerard Butler: Archie Brown
* David Westhead: Bertie, Príncep de Gal·les
* Richard Pasco: Sir William Jenner
* Bridget McConnell: Lady Ely
* Georgie Glen: Jane Spencer, Baronessa Churchill]
* Catherine O'Donnell: Elizabeth Wellesley, Duquessa de Wellington

## Referències

* ↑ «Mrs. Brown». esadir.cat.
* ↑ «Mrs. Brown». The New York Times.
# Mètrica de Schwarzschild

* Relativitat general
* Equacions de camp d'Einstein
* Equacions de Friedmann
* Forat negre
* Gravetat quàntica
* Horitzó d'esdeveniments
* Lent gravitatòria
* Mètrica de Schwarzschild
* Mètrica de Kerr
* Mètrica FLRW
* Ona gravitatòria
* Principi d'equivalència
* Relativitat general
* Solucions exactes de la RG
* Univers d'Einstein–de Sitter
* Temes relacionats
* Albert Einstein
* Astrofísica
* Cosmologia
* Geometria riemanniana
* Gravetat
* modifica
La mètrica de Schwarzschild (o solució de Schwarzschild o buit de Schwarzschild) és una solució exacta de les equacions de camp d'Einstein que descriu l'espaitemps al voltant d'un cos massiu esfèric sense rotació i sense càrrega elèctrica neta, com una estrella, planeta o forat negre sense moviment de rotació. Malgrat ser una situació no real, és una bona aproximació a cossos amb una rotació prou lenta, com el Sol o la Terra. Segons el teorema de Birkhoff, la solució de Schwarzschild és la solució del buit més general possible de les equacions d'Einstein en el cas estàtic i simètric.
La solució de Schwarzschild fou calculada per l'astrofísic Karl Schwarzschild el 1916, pocs mesos després de la publicació d'Albert Einstein de la seva teoria de la relativitat general. Fou la primera solució exacta a les equacions de la relativitat general (a banda, òbviament, de la solució trivial de l'espai buit pla, o mètrica de Minkowski). Schwarzschild no pogué treballar gaire més en la relativitat general, ja que morí poc després a causa d'una malaltia contreta durant la I Guerra mundial.
Un forat negre de Schwarzschild es caracteritza per una àrea que l'envolta, anomenada horitzó d'esdeveniments, situada al radi de Schwarzschild, també anomenat radi del forat negre. Qualsevol cos de massa M sense rotació i sense càrrega elèctrica que sigui més petit que el radi de Schwarzschild serà un forat negre.
La forma matemàtica de la solució de Schwarzschild, expressada en coordenades de Schwarzschild és:
    $ds^{2}=-c^{2}\left(1-{\frac {2GM}{c^{2}r}}\right)dt^{2}+\left(1-{\frac {2GM}{c^{2}r}}\right)^{-1}dr^{2}+r^{2}d\Omega ^{2}$
en què G és la constant de gravitació universal, M és la massa de l'objecte i
    $d\Omega ^{2}=d\theta ^{2}+\sin ^{2}\theta d\phi ^{2}\,$
és la mètrica estàndard en una esfera (és a dir, és l'element d'angle sòlid). La constant
    $r_{s}={\frac {2GM}{c^{2}}}$
s'anomena radi de Schwarzschild.
# Motonàutica

La motonàutica és una família d'esports de competició basada en carreres de llanxes motores.
Les principals disciplines de la motonàutica són la velocitat a alta mar, la velocitat a la costa i la resistència. També s'inclouen les carreres de ral·li i les carreres tipus dragster, per distàncies ultracurtes. Les diferents disciplines estan cobertes per diverses federacions internacionals, com ara la Unió Internacional Motonàutica (UIM), reconeguda pel COI, la International Jet Sports Boating Association o l'American Power Boat Association.

## Història

La primera cursa de llanxes de motor es va realitzar a la bassa Asnières-Courbevoie el 1898. La motonàutica va ser un esport de demostració en els Jocs Olímpics de 1900 i es va incloure en el programa olímpic. A Londres es van lliurar 3 títols, dos d'ells a mans de britànics i un a un francès (categoria open).
El 1917 es va desenvolupar el primer motor forabord, el que afavoriria el desenvolupament de la motonàutica.
Gràcies als esforços de l'irlandès John Ward, el 1922 es va crear la Unió Internacional Motonàutica (UIM) a Brussel·les. El 1928 es va establir l'homologació dels rècords de velocitat i el 1938 se celebra el primer campionat del món.

## Competicions
### Velocitat «inshore»

La velocitat a la costa es fa en llacs i rius, i inclouen a les carreres de Catamarà F1, les de més alt nivell i equivalents a les curses automobilístiques de Fórmula 1. El campionat del món de F1 motonàutic es va crear el 1981.

### Velocitat «offshore»

La velocitat a alta mar comprèn als PowerBoat P1, que formen l'elit d'aquesta disciplina. El campionat de 2006 va comptar amb 6 grans premis: Malta, Itàlia, Alemanya, Mediterrani (Itàlia), Gran Bretanya i Portugal.
Carreres d'aquesta disciplinen tenen lloc a tot el món, incloent-hi els Estats Units.

### Resistència

En aquesta disciplina destaquen les 24 hores motonáuticas de Ruan, que se celebren al maig a la localitat francesa de Ruan.

### Ral·li motonàutic

En aquesta disciplina destaca la Cursa dels Gabares, que es disputa amb basses pneumàtiques.

### Carreres de drag boat

Aquestes carreres es disputen en un quart de milla (402 metres) i s'assoleixen velocitats de 400 km/h. La federació que s'encarrega de cobrir aquest tipus de proves és principalment l'americana International Hot Boat Association.

## Enllaços externs

* Federació catalana de motonàutica (català)
* Web oficial de la UIM (anglès)
# Museu d'Art Nacional de Letònia

El Museu d'Art Nacional de Letònia (en letó:Latvijas Nacionalais mākslas muzejs) té la més rica col·lecció d'art nacional a Letònia. Alberga més de 52.000 obres representatives del desenvolupament de l'art en la regió bàltica i a Letònia, des de mitjan segle xviii fins a l'actualitat. També exhibeix obres de l'art rus des del segle xvi fins a la primera meitat del segle xx.

## Edificis del museu

La seu principal del museu a Riga situat al carrer Krišjāņa Valdemāra n. 10, es troba a un edifici catalogat com d'importància nacional i presenta una monumental façana en arquitectura barroca i classicista, en el seu interior es pot apreciar grans decoracions amb elements de l'Art Nouveau.
També el museu té altres edificis filials on s'allotgen:
* Arsenāls – Museu de Belles Arts
* Museu de Romanos Suta i Aleksandra Beļcova
* Museu d'Arts Decoratives i Disseny de Letònia
* Museu Letó d'Art Estranger.
Va ser dissenyat per l'arquitecte i historiador de l'art alemany-letó Wilhelm Neumann i construït el 1905. És un dels més impressionants edificis històrics en la zona de Riga. Va ser el primer edifici al Bàltic que es va construir amb el propòsit de ser un museu.
El museu es troba tancat en procés de renovació des de l'any 2013.

## Referències

* 1 2 «Buildings» (en anglès). Latvijas Nacionalais mākslas muzejs. Arxivat de l'original el 2015-01-07. [Consulta: 7 gener 2015].
* ↑ «History» (en anglès). Latvijas Nacionalais mākslas muzejs. Arxivat de l'original el 2015-01-07. [Consulta: 7 gener 2015].
* ↑ «Reconstruction» (en anglès). Latvijas Nacionalais mākslas muzejs. Arxivat de l'original el 2015-01-07. [Consulta: 7 gener 2015].

## Enllaços externs

* «Pàgina web oficial». Arxivat de l'original el 2010-07-30. [Consulta: 8 gener 2015].
# Museu d'Art Modern i Contemporani

«Museu d'Art Modern i Contemporani» té aquests significats:
* Museu d'art modern i contemporani de Girona
* Museu d'Art Modern i Contemporani de Palma
# Moviment Social Europeu

El Moviment Social Europeu (MSE) fou una organització creada l'any 1951 a Malmoe, Suecia per fomentar el pan-europeisme.

## La tercera força

En aquells anys els destacats líders del neofascisme europeu, s'aferraben a propagar l'urgència de fer d'Europa una "tercera força", independent i más poderosa que Estatss Units i la Unió Soviètica.
Sota aquesta bandera representants de diferents organitzacions varen discutir un programa base per a una futura cooperació, la qual cosa va conduir, en maig de 1951, a la reunió de Malmoe, pequeña ciutat al sud de Suecia.

## Delegacions

A la reunió hi van assistir delegats d'Itàlia, Espanya, Alemanya, Austria, França, Anglaterra, Bèlgica, Països Baixos, Suïssa, Dinamarca, Noruega i Finlàndia.

## Història

El MSE representa la primera manifestació del neofascisme a nivell internacional digna de menció. Durant el transcurs del Congrés celebrat a Malmoe es va discutir un document base sobre quins serien el mètodes per influir en la societat europea, eludir la legislació antisfeixista i fer front als comunistes.
Així mateix, el MSE va establir una relació amb altres organitzacions que tenien contactes internacionals, com l'associació Argentina-Europea, una coordinadora de grups neonazis sota la direcció del ex pilot de les forces aéries alemanyes Hans-Ulrich Rudel, la Unió Árab i la Lliga Amistat Árab-Escandinava.
Però les principals organitzacions neofascistes d'Itàlia i Alemanya no es van mostrar massa interessades en el projecte, ja que se centraven més a nivell nacional.
# Multicolore

El Multicolore és un joc d'atzar que presenta característiques pròpies de la ruleta i del billar. Durant la partida, es fa rodar una bola dins d'un cilindre, el qual conté vint-i-cinc clots. A cadascuna d'aquestes cavitats li és assignada un color i un valor. El joc consisteix a encertar sobre quin color es detindrà la bola, i es multiplica la quantitat apostada pel valor corresponent a la casella guanyadora.
Aquest joc gaudeix de força popularitat en els cercles de jeu francesos, on no és permès jugar a la ruleta convencional.

## Descripció i regles del joc

El multicolore es compon d'una taula de billar, en un extrem de la qual es troba el cilindre. Aquest element és dividit en vint-i-cinc clots idèntics de cinc colors diferents: sis vermells, sis verds, sis grocs, sis blancs i un de color blau. Del grup de clots d'un mateix color, n'hi ha un numerat amb el valor 4, tres amb el 3 i els altres dos amb el 2. El clot blau sempre té el número 24. El cilindre pot girar sobre si mateix, com una ruleta, o ser estàtic.
Al voltant de la taula hi ha cinc franges pintades dels colors esmentats, on els jugadors emplacen les seves postes.
Un cop els jugadors han fet les seves apostes, el crupier tira, amb el tac de billar, una bola de vori contra una de les bandes de la taula. Després de rebotar, la bola puja per una rampa i entra dins del cilindre. Finalment, perd força i acaba per caure aleatòriament en un dels vint-i-cinc clots.

## Enllaços externs

* http://www.esj-lille.fr/atelier/js/js2003/P4/g4_ev_1.html Arxivat 2009-05-03 a Wayback Machine.
# Multicrustacis

Els multicrustacis (Multicrustacea) constitueixen un clade de crustacis dintre dels vericrustacis que inclou els clades Communostraca i Copepoda.

## Referències

* Jerome C. Regier et al., 2010. Arthropod relationships revealed by phylogenomic analysis of nuclear protein-coding sequences. Nature 463, 1079-1083 (25 de febrer de 2010) | doi:10.1038/nature08742.
# Neus Rossell i Mas

Neus Rossell i Mas (Sils, 5 de març de 1990) és una mestra de música i youtuber catalana. És també col·laboradora d'El matí de Catalunya Ràdio amb la secció «Bon dia de merda», i copresentadora, conjuntament amb Jair Domínguez i Peyu, del programa satíric de ràdio El búnquer.
L'any 2019, es va fer coneguda amb un vídeo viral que va penjar al seu canal de Youtube en el qual explicava que «abans era pianista però que ara és terrorista perquè va posar un paper en una urna i que així li convalidaven el títol de terrorista ja que no tenia diners per a bombes».

## Referències

* ↑ «APM? - Televisió és cultura: Neus Rossell». TV3, 21-05-2021. [Consulta: 25 setembre 2021].
* ↑ Busquets Ros, Gemma. «La mestra més viral». El Punt Avui, 29-12-2019. [Consulta: 25 setembre 2021].

## Enllaços externs

* Entrevista al programa Adolescents XL (12/10/2020)
* Entrevista a iCat (3/2/2020)
* Entrevista al programa Rumescu (17/3/2021)
# Nabil Dirar

Nabil Dirar (en àrab: نبيل ضرار; Casablanca, 25 de febrer de 1986) és un jugador de futbol professional que, actualment, juga de centrecampista al Fenerbahçe SK i a la selecció marroquina.

## Referències

* ↑ «Nabil Dirar». Club Brugge. Arxivat de l'original el 27 de setembre 2009. [Consulta: 6 agost 2009].
* ↑ «Marokko sluit Nabil Dirar weer in de armen» (en dutch). HBVL.be. Het Belang van Limburg, 06-08-2009 [Consulta: 22 juny 2010].
* ↑ Morocco’s Nabil Dirar leaves Monaco for Fenerbahce‚ goal.com, 18 juny 2017